**Pašnovērtējuma portfolio veiktajam projekta darbam.**

* **Pierādījums** – izstrādāts projekts - dizaina risinājums.

Šo projekta darba veidu izvēlējos, jo vēlējos izveidot programmu, kuru jau sen biju izdomājis, bet nezināju kur sākt zināšanu trūkuma dēļ.

Biju iecerējis izveidot gan mājaslapu, gan mobilo aplikāciju, bet darba gaitā sapratu, ka aplikāciju būtu pārāk sarežģīti izdarīt dotajā termiņā, tāpēc izveidoju tikai mājaslapu. Izstrādes gaitā izdevās izveidot responsīvu mājaslapu, to sasaitīt ar python programmu un SQLite datubāzi.

Palika daudz neizpildītu uzdevumu, vēlos nākotnē pataisīt mājaslapu pievilcīgāku lietotājam un papildināt ar vairākām funkcijām, un izveidot mobīlo aplikāciju telefonam, kuru biju ieplānojis pirms darba sākšanas.

Grūtības sagādāja laika trūkums un neatjaunotas python bibliotēkas, kuras vairs nestrādāja tā, kā tām vajadzētu strādāt. Klausoties prezentāciju par kolēģu paveikajiem darbiem sapratu, ka man pietrūka sadarbības ar citiem programmētājiem vai skolotāju. Tā vietā lai prasītu kādam palīdzību es izvēlējos pats tikt galā ar problēmu, un ar to zaudēju daudz laika projekta izstrādei.

Darba mērķi esmu sasniedzis tikai daļēji, kaut programma strādā, izsūta jaunu paziņojumu par sludinājumiem, bet lietojot to var sastapt vairākas kļūdas un nepilnības, arī programmai pietrūkst vairāku funkciju, kuras gribētu pievienot kautkad vēlākā laikā.

* **Darba izstrādes rezultātā es attīstīju šādas caurviju prasmi/es:**

Informācijpratība - Meklēju internetā informāciju, kā notiek datu skrāpēšana, dažādus koda fragmentus, kuras varētu pārveidot un iesaistīt savas programmas kodā.

Problēmu risināšana - Programmas izstrāde ir viena liela problēmu risināšana, katru reizi kad pievieno kautko jaunu kodā ir iespēja sastapties ar kādu problēmu. Sastopoties ar problēmu sāku skatīties kurš koda gabals izraisīja kļūdu un cenšos izdomāt labāko risinājumu tai.

Pašvadīta mācīšanās. Kaut arī neesmu labākas sava laika vadītājs centos izplānot termiņus un kad strādāšu pie projekta darba un tos ievērot.

* **Projekta darba īstenošanas procesā man visvieglāk padevās, vislabāk izdevās**…
* Izdomāt projekta ideju. Ideju jau izdomājis biju sen, tikai nezināju kur sākt, projekta darbs deva motivāciju to izdarīt.
* Izveidot flask web aplikāciju. Kā apgūstot mācību priekšmetu biju iemācījies to darīt, tad mājaslapas izstrāde veicās veikli.
* Meklēt materiālus internetā un pielietot tos savā projekta darbā.
* **Īstenošanas procesā kā iegūtu jaunu pieredzi varu minēt…**
* Izstrādes laika plānošanu un iekļaušanos termiņos.
* Projekta darba aprakstīšanu un ievietošanu versiju kontroles sistēmā Git.
* Video veidošanu, kurā demonstrēta programmas darbība.
* **Kā nozīmīgākos ieguvumus projekta izstrādes procesā varu minēt:**
* Izpratu, ka projekta izstrādē svarīga ir visu darbību plānošana, labi sastādīts plāns būtiski atvieglina izstrādes gaitu.
* Noskaidroju, kā darbojās datu skrāpēšana, uzzināju tās pielietojumus un morālos, ētiskos jautājumus saistītus ar to.
* Pilnveidoju savas programmizstrādes prasmes, vienlaikus strādājot pie mājaslapas vizuālas un back-end daļas, iejutos fullstack izstrādātāja lomā.
* Sapratu, ka veselīgs darba un atpūtas balanss palīdz ne tikai pašsajūtai, bet arī izstrādes veikšanai.
* **Projekta izstrādes gaitā sastapos ar izaicinājumiem**

Grūtākais bija apsēsties un sākt strādāt. Bieži sastapu problēmu, ka kāds risinājums nestrādāja un ir jāmeklē alternatīvs. Pārbaudīju savu pacietību strādājot no rīta līdz vēlai naktij. Daudz šaubījos ar savu izvēlēto projekta ideju, nereti bija domas sākt visu no jauna.

* **Veidojot līdzīgu projektu nākotnē, ņemšu vērā:**

Nākotnē veidojot līdzīgu projektu vairāk laika pavadīšu plānošanas fāzē. Precīzāk centīšos noteikt kādus mērķus ir jāsasniedz un cik sarežģīti tie ir. Centīšos vairāk sadarboties ar darba biedriem vai paziņām, kuras var palīdzēt projekta izstrādē. Biežāk izmantošu versiju pārvaldības sistēmas piemēram Git.